ce ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk kk kk kk kk kk kk kk kk kk kk kk kk kk kk kk kk kk kk kk en en en en kk kk kk kk kk kk kk kk kk kk kk kk kk kk kk kk ru bg kk de kk kk
Жайылымды көлдете суару жұмысы жүзеге аспақшы
Меморандум жұмыстары жалғаса бермек
Жәнібек ауданы әкімдігінде әлеуметтік әріптестік пен әлеуметтік және еңбек қатынастарын …Толығырақ »
Күні: 10.10.2016, 361 рет оқылды
Қазақстан Республикасының Тәуелсіздігінің 25 жылдығы аясында, саламатты өмір салтын  насихаттау бағытында аудандық спорт мектебінің ұйымдастыруымен аудан мекемелері арасында спорттық жарыстар өз жалғасын табуда. Осы жолы халқымыздың ұлттық спорттық ойындары аударыспақ пен тоғызқұмалақтан болған жарыста командалар белсенді түрде қатысты. Аударыспақтан «Бірлік» командасынан Нұртілек Мизамбаев қарсылас шақ келтірмей, жүлделі  1- орынға ие болса, 2- орынды «Намыс» командасынан Султан Уәлиханов,  3-орынды «Олимп» командасынан Рафхат Айтқалиев өзара бөлісті. Тоғызқұмалақ сайысы бойынша 1-орынды «Бірлік», 2-орынды «Тұлпар», 3-орынды «Намыс» командалары иеленді. Меңдібек Сайынұлы
Күні: 10.10.2016, 438 рет оқылды
Тәуелсіздік таңының арайлы шапағатын көзбен көріп, жүрекпен сезініп жүргенімізге 25 жыл толып отыр. Осыған орай аудандық мәдениет үйінде «Жәнібек» балалар бақшасы ұжымының ұйымдастырылуымен «Тәуелсіздік тұғырым» атты мерекелік кеш өткізілді. Концерт қазақ елінің Тәуелсіздік жолында қиын-қыстау кезеңдерге бір көз жүгіртіп, бейнесюжет көрсетіліп, сахна шымылдығы «Қазақ биімен» ашылды. Кеш барысында Мақсат Искаков «Аманат», «Отан ана», «Мой Казахстан», Толқын Нәбиева «Атамекен» әндерін орындап, көрермендердің ыстық ықыласына ие болды. Мың бұралған биші қыздар «Мың қолдар», «Корей», «Орыс», «Тәуелсіздікке тарту» билерін билеп концертке сән берді. Қазақстан Республикасының Тәуелсіздігінің 25 жылдығына орай 25 сыйлық ұтыстары ойнатылып, көрермендер риза болып, бұйырған сыйлақтарын алып жатты. Жиналған қалың жұртшылыққа мерекелік көңіл-күй сыйлаған концерттік бағдарлама «Көк тудың желбірегені» әнімен өз мәресіне жетті. Сағыныш Сырымов
Құрметті ұстаздар және жеткіншек ұрпақ өкілдері!
Күні: 10.10.2016, 284 рет оқылды
Көрнекті ақын, ойшыл-философ, журналист, халқын өнер мен ғылымға, берекелі ел болуға үндеген қайраткер-ағартушы, дін-шариғат, имандылық жолын, араб, парсы, түрік, татар, башқұрт тілдерін жетік білген ғұлама-ахун, өз дәуіріндегі мерзімді баспасөзге қазақ елінің көкейкесті мәселелері хақында үзбей ой толғаған қаламгер, «Қазақстан», «Ұран», «Дұрыстық жолы», сияқты газеттер мен «Мұғалім» журналын шығару үшін қызу атсалысып, баспасөз жанашыры бола білген Ғұмар Қарашты жеткіншек ұрпаққа дәріптеу мақсатында Жәнібек ауданы әкімдігінің қолдауымен 2016 жылы 18 қараша күні аудандық мәдениет үйінде  «Ғұмар Қараш оқулары» оздырылады. Ендеше, аталмыш байқаудың Ережесін әлеуметтік желі арқылы жариялап отырмыз.     «Ғұмар Қараш оқулары» шығармашылық байқауының     ЕРЕЖЕСІ
1.1 «Ғұмар Қараш оқулары» шығармашылық байқауы  (бұдан әрі байқау) аймақтық деңгейде өткізіледі. 1.2 Байқауды ұйымдастырушылар – «Жайық Пресс» ЖШС Жәнібек филиалының «Шұғыла» қоғамдық-саяси газетінің редакциясы мен аудандық мәдениет, тілдерді дамыту, дене шынықтыру және спорт бөлімі.
Байқаудың мақсаттары мен міндеттері
Байқаудың мақсаты – Қазақстан Республикасы Тәуелсіздігінің 25 жылдығы аясында және Алаш қозғалысының 100 жылдығы қарсаңында алаштың айбоз ұлы, Жәнібек жерінің төл перзенті, ақын, ойшыл, журналист Ғұмар Қараштың өмірі мен шығармашылық еңбегін жеткіншек ұрпаққа таныту, тәуелсіз еліміздің төл перзенттеріне рухани байлық саналатын ақын өлеңдерін жаттату. Міндеттері болып: — Ақын өлеңдері арқылы жеткіншек ұрпақтың туған жерге сүйіспеншілігін арттыру; — Жас ұрпақ өкілдерінің поэзиямен сусындауына ықпал ету; — Ақын өлеңдерін насихаттау; -Ақынның өмір жолдары мен қызметін және шығармашылық еңбегін жеткіншек ұрпаққа  дәріптеу.
Байқауды өткізудің тәртібі мен шарттары
3.1.  Байқау екі турдан тұрады: (бірінші ақын өлеңдерін жатқа оқу, екінші Ғұмар Қараштың өмірі мен қызметі, шығармашылығына қатысты сұрақтарға жауап беру, осыған қосымша байқауға қатысушылардың арасында ақынжанды жас дарындардың Ғұмар Қарашқа  арналған өз туындыларын оқуларына рұқсат беріледі). 3.2.  Байқауға аймақтағы білім ордаларында сапалы білім, саналы тәрбие алып жүрген кез келген жастағы мектеп оқушылары қатыса алады. 3.3. Байқау барысында «Қазақстан» деректі фильмі көрсетіледі. 3.4.  Байқауға қатысушы ақын шығармашылығынан бес өлеңін жатқа оқуы шарт. Өлеңді мәнерлеп оқуда қатысушының дауыс ырғағына, көркемсөз оқу шеберлігіне аса мән беріледі. (дикция, интонация және актерлік шеберлікке аса мән беріледі. Ақын өлеңдерін оқу барысында музыкалық сүйемелдеу қажеттілігі туындар болса, алдын ала ескертулеріңіз сұралады). 3.5.  Байқауға қатысуға ниет білдіруші өзі жайлы ағымдағы жылы 31 қазанға дейінгі мерзімде қысқаша мәлімет беруі тиіс. Байқауға қатысушының жетекшісі ұйымдастыру алқасының электронды поштасына келесідей өтініш жолдауы қажет. 1) Көрсетілген кестеге сәйкес өтініш:
Оқушының аты-жөні, тегі, туған күні, айы, жылы, мектебі мен сыныбы
Оқушының жатқа оқитын өлеңдерінің тақырыптары
2)  Байқауға қатысушы ақын өлеңдерін өз дауысымен оқып, аудио жазба материалдарды AVI немесе MP4 форматтарында DVD диск түрінде өздерімен бірге алып келулері сұралады. 3.6 Байқауға қатысқан оқушыларға Ғұмар Қараштың еңбегі мен өмір жолдарынан республикалық және облыстық бұқаралық ақпарат құралдарының қызметкерлері, ғалымдар мен танымал тарихшылар  бейнежазба арқылы қосымша сұрақтар қоятыны қаперлеріне алынсын. 3.7   Байқауға жіберілген аудио жазбаларға  рецензия берілмейді, кері қайтарылмайды, үздік деп танылған материалдар Орал қаласындағы «Жайық Пресс» ЖШС-ның баспасөз мұражайына өткізіледі. 3.8  Байқауға қатысушылар жол сапар шығындары мен тамақтану мәселесін өз ұйымдастыру комитеті тарапынан шешетіндігін қаперге алсын.
— Қазылар құрамын ұйымдастыру алқасы тағайындайды; — Қазылар алқасының шешімі түпкілікті және қайта қарауға жатпайды; — Қазылар алқасы мүшелерінің дауыстары тең бөлінген жағдайда төраға дауысы шешуші болып табылады; -Қазылар алқасына ардагер журналистер, ҚР Журналистер одағының мүшелері, аудандық мәдениет, тілдерді дамыту, дене шынықтыру және спорт бөлімі мен аудандық орталықтандырылған кітапхана  қызметкерлері кіреді.
Жеңімпаздар мен жүлдегерлерді марапаттау
Байқау қорытындысы бойынша жүлделі орындарға ие болған мәнерлеп оқушылар ұйымдастырушылар алқасының атынан бағалы сыйлықтармен және дипломдармен  марапатталады:
Ғұмар Қараштың өлеңдерін мәнерлеп оқу арасында ( І, ІІ, ІІІ орын);
Байқауға қатысушы жас ақындардың Ғұмар Қарашқа арнаған өлеңдерін оқу арасында (І, ІІ, ІІІ орын);
Жүлделі орын алған оқушылардың жетекшілері арнайы алғыс хаттармен марапатталады;
Өтетін орны Жәнібек аудандық  мәдениет үйі;
Өтетін уақыты 18 қараша 2016 жыл. Басталуы сағат 10:00.
Байқауды ұйымдастырып, өткізу мақсатында Жәнібек аудандық «Шұғыла» қоғамдық-саяси газеті  редакциясы жанынан ұйымдастыру комитеті құрылады. Ұйымдастыру комитетінің мекенжайы: Батыс Қазақстан облысы, Жәнібек ауданы, Жәнібек ауылы, Ғұмар Қараш, 35; Байланыс телефондары: 87113521770,  Ұялы телефондар: 87771768777, 87752378887.                   E-mail: abk1971@mail.ru
Күні: 10.10.2016, 658 рет оқылды
Жәнібек ауданында қоғамдық тәртіпті қамтамасыз ету мақсатында 4 бейне камера орнатылса, соның біреуі Т.Жароков атындағы мектептің алдыңғы бағытына бақылау жасайды. Аудандық ішкі істер бөлімі жергілікті полиция қызметінің бастығы Е.Сұлтанғалиевтің берген мәліметіне сәйкес спирттік ішімдіктерді тұтынатын жасөспірімдерді анықтау мақсатында кешкі мерзімде рейдтік шаралар жүргізіліп, нәтижесінде кәмелетке толмағандардың мас күйінде қоғамдық орында жүргені үшін 4 әкімшілік хаттама толтырылып, он мың алты жүз бес теңге айыппұл салынған. Н.Жапақов
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті